Diari Oficial de la Generalitat Valenciana


Sumari del DOGV 9323, del 22-04-2022 (2022/3462)

RESOLUCIÓ de 19 d'abril de 2022, de la consellera d'Innovació, Universitats, Ciència i Societat Digital, per la qual, en execució de sentència, es consideren anul·lades les referències que limiten els destinataris de les beques als alumnes d'universitats públiques de la Resolució de 31.07.2018, de la Conselleria d'Educació, Investigació, Cultura i Esport, per la qual es convoquen beques salari lligades a la renda per a la realització d'estudis universitaris durant el curs acadèmic 2018/2019 en universitats públiques de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9323

Data del DOGV
:   22-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3462


Data del document
:   19-04-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 19 d'abril de 2022, de la consellera d'Innovació, Universitats, Ciència i Societat Digital, per la qual, en execució de sentència, es consideren anul·lades les referències que limiten els destinataris de les beques als alumnes d'universitats públiques de la Resolució de 31.07.2018, de la Conselleria d'Educació, Investigació, Cultura i Esport, per la qual es convoquen beques salari lligades a la renda per a la realització d'estudis universitaris durant el curs acadèmic 2018/2019 en universitats públiques de la Comunitat Valenciana.  
  
 [2022/3462]  
  
Procediment ordinari núm. 4/000388/7388-EJ  
Execució de sentència  
Vista la sentència núm. 524/2021, de 19 d'octubre, de la sala contenciosa administrativa, secció 4a, del Tribunal Superior de Justícia de la Comunitat Valenciana, en el recurs contenciós administratiu núm. 388/2018, diu en la seua part dispositiva:  
«Decidim  
Estimar el recurs contenciós administratiu interposat per la Universitat Catòlica de València Sant Vicent Màrtir contra Resolució de 31 de juliol de 2018, de la Conselleria d'Educació, Investigació, Cultura i Esport, per la qual es convoquen beques salari lligades a la renda per a la realització d'estudis universitaris durant el curs acadèmic 2018/2019 en universitats públiques de la Comunitat Valenciana.  
De conformitat amb les pretensions del demandant s'anul·la la resolució impugnada en els termes del fonament jurídic segon. Amb imposició de les costes processals a la Generalitat i a les dues parts codemandades en la suma màxima en el seu conjunt de 1.800 euros».  
En el fonament jurídic segon es concreta que s'anul·la el «punt controvertit, apartat I primer, primer paràgraf, establint els beneficiaris «en les universitats públiques» i els altres apartats que directament o indirectament limiten els destinataris-beneficiaris als alumnes precisament d'universitats públiques del sistema universitari valencià».  
  
  
Sentència que ha sigut declarada ferma, segons consta en diligència del lletrat de l'Administració de Justícia de 4 de febrer de 2022.  
Vist que, si bé la resolució objecte de la sentència va ser dictada pel conseller d'Educació, Investigació, Cultura i Esport, actualment la competència sobre la matèria és atribuïda a la Conselleria d'Innovació, Universitats Ciència i Societat Digital per l'article 12 del Decret 5/2019, de 16 de juny, del president de la Generalitat.  
Per tot això, resolc:  
  
Primer  
Declarar anul·lades totes les referències, directament o indirectament, que limiten els destinataris beneficiaris als alumnes d'universitats públiques del sistema universitari valencià, de la Resolució de 31 de juliol de 2018, de la Conselleria d'Educació, Investigació, Cultura i Esport, per la qual es convoquen beques salari lligades a la renda per a la realització d'estudis universitaris durant el curs acadèmic 2018/2019 en universitats públiques de la Comunitat Valenciana (que va ser publicada en el DOGV 8354 de 03.08.2018).  
  
Segon  
Publicar aquesta resolució en el Diari Oficial de la Generalitat Valenciana.  
Contra la present resolució podrà promoure's, per les parts legitimades, incident d'execució de sentència, davant el Tribunal Superior de Justícia de la Comunitat Valenciana, sala contenciosa administrativa, secció 4a, de conformitat amb el que estableixen els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 19 d'abril de 2022.- La consellera d'Innovació, Universitats, Ciència i Societat Digital: Carolina Pascual Villalobos.